text: Напярэдадні зімовых свят карэспандэнты "Звязды" разам з чараўніцай Карынай рабілі навагодні вянок з штучных матэрыялаў. Рукадзельнікі кажуць, што менавіта такі вянок праслужыць не адзін год і захаваецца ў выдатным стане. Да таго ж яго заўсёды з лёгкасцю можна дапаўняць у залежнасці ад вашаго настрою або інтэр'ера. За справу!
  Адзначым, што ўпрыгожваць вянок можна ўсім, на што хопіць фантазіі! Галоўнае, каб гэтае штосьці "пасябравала" з клеем. Усе матэрыялы, якіх не аказалася дома, можна набыць у крамах рукадзелля.
  На выраб навагодняга вянка ў Карыны пайшла гадзіна. Майце на ўвазе, што навічкам у гэтай справе можа спатрэбіцца больш часу, але вынік і сам працэс творчасці гэтага вартыя! Паверце! Вянок уласнымі рукамі - гэта не толькі прыгожа і душэўна, але і выгадна. Галоўнае - майстраваць з добрым настроем і ўсмешкай! З надыходзячымі святамі, любыя чытачы!